Моніка Банькоўскі-Цюліг

Моніка Банькоўскі-Цюліг (Monika Bankowski-Züllig; нар. , Цюрых, Швейцарыя) — швейцарская славістка.

 Біяграфія 
Нарадзілася ў сям'і службоўца Роберта Цюліга і хатняй гаспадыні Марыі (у дзявоцтве Вольдфёгель). Вывучала славістыку і гісторыю ў Цюрыхскім (1966—1973) і Варшаўскім (1969—1970) універсітэтах. Рэферэнт па славістыцы Цэнтральнай бібліятэкі Цюрыха. Член камітэта, у 2000—2005 гадах — намеснік старшыні ГА МАБ. Магістр філасофскіх навук (lic. phil.).

 Дзейнасць 

Даследуе швейцарска-славянскія узаемасувязі, апошнім часам асабліва актыўна швейцарска-беларускія. Сярод навуковых зацікаўленняў Беларусь у апісаннях замежных падарожнікаў. Актыўна ўдзельнічае ў беларускіх навуковых форумах, рэгулярна выступае на замежных канферэнцыях з беларусістычнай праблематыкай. Аўтар шэрагу беларусістычных публікацый.

 Публікацыі 
 Kommentierte Bibliographie zur slavischen Soziolinguistik [Каменціраваная бібліяграфія па славянскай сацыялінгвістыцы]. Bern-Frankfurt a.M. 1981, 3 тт. (= Slavica Helvetica, 17) (у суаўтарстве з P. Brang).
 Fakten und Fabeln. Schweizerisch-slavische Reisebegegnung vom 18. bis zum 20. Jahrhundert [Факты і байкі. Швейцарска-славянскія падарожніцкія сувязі з 18 па 20 стагоддзе]. Basel-Frankfurt a.M. 1991, 632 с. (укладанне, сумесна з P. Brang і C. Goehrke).
 Asyl und Aufenthalt. Die Schweiz als Zuflucht und Wirkungsstätte von Slaven im 19. und 20. Jahrhundert [Прытулак і месца прабывання. Швейцарыя як сховішча і поле дзейнасці славян у 19 і 20 стагоддзях]. Basel 1994, 484 с. (укладанне, сумесна з P. Brang і C. Goehrke).
 Ältere Slavica aus den Beständen der Museumsgesellschaft Zürich [Славянскія старажытнасці з фондаў бібліятэкі Музейнага таварыства Цюрыха] // Librarium. Zeitschrift der Schweizerischen Bibliophilen-Gesellschaft. Zürich, 28/1985, № 3, с. 158—188.
 Perestrojka und Sprachpolitik: Der Fall Weissrussland [Перабудова і моўная палітыка: Беларусь] // Schweizerische Monatshefte. Zürich, 71/1991, № 4, с. 318—328.
 Стан і перспектывы беларусістыкі ў Швейцарыі // Матэрыялы Міжнароднага кангрэсу беларусістаў (Мінск, май 1991 г.). Мінск 1993, с. 11-15 (Беларусіка-Albaruthenica, 1).
 Судакрананні паміж Беларуссю і Швейцарыяй // Беларуска-нямецкае грамадска-культурнае ўзаемадзеянне: гісторыя, сучаснасць, перспектывы. Матэрыялы Міжнарод. «круглага стала» (29-30 красавіка 1996 г.). Мінск 1996, с. 25-30 (Беларусіка-Albaruthenica, 7).
 Студэнты і студэнткі з Беларусі ў швейцарскіх універсітэтах (ХУІ — пачатак ХХ ст.) // Беларусь паміж Усходам і Захадам. Праблемы міжнацыянальнага, міжрэлігійнага і міжкультурнага ўзаемадзеяння, дыялогу і сінтэзу. Мінск 1997, ч. 2, с. 83-90 (Беларусіка-Albaruthenica, 6).
 Шляхі і тупікі аднаго праекта. Беларусь у еўрапейскіх падарожных апісаннях ХV-ХХ ст.: стварэнне бібліяграфіі (базы дадзеных) // Гісторыя, культуралогія, мастацтвазнаўства. Матэрыялы ІІІ Міжнарод. кангрэса беларусістаў «Беларуская культура ў дыялогу цывілізацый» (Мінск, 21.-25.05./04.-07.12.2000). Мінск 2001, с. 56-63 (Беларусіка-Albaruthenica, 21).
 Утопія пад знакам Марса: «Беларусь і яе значэнне для Еўропы» Канстанціна Рэгеля (1942 г.) // Дыяспара. Культуралогія. Гісторыя. Матэрыялы ІV Міжнарод. кангрэса беларусістаў «Беларуская культура ў кантэксце культур еўрапейскіх краін» (Мінск, 6-9 чэрвеня 2005 г.). Мінск 2006, с. 343—352 (Беларусіка-Albaruthenica, 28).

 Літаратура 
 Шакун Н. Моніка Банькоўскі-Цюліг: кожная мова — гэта космас… // Матэрыялы МАБ. — Мн., 2007.

Катэгорыя:Беларусісты